FI Euroopan unionin virallinen lehti C 63/1

EUROOPAN PARLAMENTIN PUHEMIEHISTÖN PÄÄTÖS,

annettu 29 päivänä maaliskuuta 2004 (1),

Euroopan tason poliittisia puolueita ja niiden rahoitusta koskevista säännöistä annetun Euroopan parlamentin ja neuvoston asetuksen (EY) N:o 2004/2003 soveltamissääntöjen vahvistamisesta

2014/C 63/01

EUROOPAN PARLAMENTIN PUHEMIEHISTÖ, joka

ottaa huomioon Euroopan yhteisön perustamissopimuksen ja erityisesti sen 191 artiklan,

ottaa huomioon Euroopan tason poliittisia puolueita ja niiden rahoitusta koskevista säännöistä 4. marraskuuta 2003 annetun Euroopan parlamentin ja neuvoston asetuksen (EY) N:o 2004/2003 (2) ja erityisesti sen 9 artiklan 1 kohdan,

ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3), jäljempänä ’varainhoitoasetus’, sekä unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29. lokakuuta 2012 annetun komission delegoidun asetuksen (EU) N:o 1268/2012 (4), jäljempänä ’varainhoitoasetuksen soveltamissäännöt’,

ottaa huomioon Euroopan parlamentin työjärjestyksen 23 artiklan 11 kohdan,

sekä katsoo seuraavaa:

(1) On tarpeen määritellä Euroopan tason poliittisten puolueiden, jäljempänä ’puolueet’, ja Euroopan tason poliittisten säätiöiden, jäljempänä ’säätiöt’, rahoitukseen tarkoitettujen avustusten myöntämisen ja hallinnoinnin säännöt.

(2) Puolueille ja säätiöille myönnettävä rahoitustuki on varainhoitoasetuksen 121 artiklassa tarkoitettu toiminta-avustus.

(3) Säätiöille myönnettävä rahoitustuki liittyy kiinteästi puolueille myönnettävään rahoitustukeen, koska sen ehtona on, että säätiö on yhteydessä puolueeseen ja sen tehtävänä on edistää puolueen pitkän aikavälin tavoitteiden saavuttamista. Moitteettoman varainhoidon ja seurattavuuden varmistamiseksi rahoitustuen myöntämisestä kussakin yksittäistapauksessa tehdään puhemiehistön päätös, joka annetaan tiedoksi tuen saajalle,

ON HYVÄKSYNYT TÄMÄN PÄÄTÖKSEN:

1 artikla

Kohde

Päätöksessä vahvistetaan asetuksen (EY) N:o 2004/2003 soveltamissäännöt.

Ellei nimenomaisesti toisin todeta, tätä päätöstä sovelletaan sekä puolueisiin että säätiöihin.

2 artikla

Ehdotuspyyntö

Euroopan parlamentti julkaisee vuosittain sen vuoden ensimmäisellä puoliskolla, joka edeltää vuotta, jolle avustusta haetaan, ehdotuspyynnön puolueille ja säätiöille tarkoitettujen avustusten myöntämiseksi.

3 artikla

Rahoitusta koskeva hakemus

1. Asetuksen (EY) N:o 2004/2003 4 artiklaa sovellettaessa jokaisen organisaation, joka haluaa saada avustusta unionin yleisestä talousarviosta, on esitettävä Euroopan parlamentin puhemiehelle kirjallinen hakemus ennen 1 päivää lokakuuta sinä varainhoitovuonna, joka edeltää varainhoitovuotta, jolle avustusta haetaan. Asetuksen (EY) N:o 2004/2003 3 artiklassa tarkoitetut ehdot on täytettävä hakemuksen jättöpäivänä, ja niiden on toteuduttava koko rahoituskauden ajan.

2. Avustushakemuslomake esitetään liitteessä 1. Se on saatavilla Euroopan parlamentin verkkosivustolla.

3. Avustushakemuslomakkeessa on hyväksyttävä tämän päätöksen liitteessä 2 a (puolueet) ja liitteessä 2 b (säätiöt) esitetyt yleiset ehdot.

4. Asetuksen (EY) N:o 2004/2003 4 artiklan 3 kohdassa tarkoitetut ilmoitukset on osoitettava Euroopan parlamentin puhemiehelle.

4 artikla

Päätös rahoitusta koskevasta hakemuksesta

1. Puhemiehistö käsittelee rahoitusta koskevat hakemukset pääsihteerin ehdotuksesta asetuksen (EY) N:o 2004/2003 3 ja 4 artiklassa vahvistettujen perusteiden pohjalta ja määrittää, mitkä hakemukset ovat tukikelpoisia. Puhemiehistö ja puhemiehistön päätöstä valmisteltaessa myös pääsihteeri voi pyytää hakijaa täydentämään tai selventämään hakemukseen liitettyjä asiakirjoja tietyssä määräajassa.

2. Puhemiehistö vahvistaa ennen sen varainhoitovuoden 1 päivää tammikuuta, jolle avustusta haetaan, luettelon avustuksen saajista ja avustusten määristä. Jos avustushakemus hylätään, puhemiehistö ilmoittaa samassa päätöksessä syyt hakemuksen hylkäämiseen viittaamalla ennen kaikkea asetuksen (EY) N:o 2004/2003 3 ja 4 artiklassa vahvistettuihin perusteisiin.

Jos luetteloa avustuksen saajista ja myönnetyistä avustusmääristä ei ole mahdollista laatia hyvissä ajoin ennen parlamentin joulutaukoa pidettävän puhemiehistön viimeisen kokouksen ajankohdan vuoksi tai unionin talousarviomenettelyn viivästymisen vuoksi, ensimmäisessä alakohdassa vahvistettua määräaikaa voidaan poikkeuksellisesti pidentää.

Puhemiehistön päätös hyväksytään 1 kohdassa tarkoitetun arvioinnin perusteella. Siinä otetaan huomioon hakijan tilanteessa hakemuksen jättämisen jälkeen mahdollisesti tapahtuneet muutokset, joista on ilmoitettu asetuksen (EY) N:o 2004/2003 4 artiklan 3 kohdan mukaisesti, sekä yleiseen tietoon tulleet muutokset.

Asetuksen (EY) N:o 2004/2003 10 artiklan 1 kohdan b alakohdan mukaisesti puolueelle myönnettävän avustuksen määrä perustuu niiden Euroopan parlamentin jäsenten lukumäärään, jotka ovat hakemuksen esittäneen puolueen jäseniä hakemusten jättämisen määräajan viimeisenä päivänä lukuun ottamatta tapauksia, joissa jäsenten lukumäärä lisääntyy uusien jäsenvaltioiden liittymisen johdosta.

Jos rahoitusta hakevien organisaatioiden tai hakijapuolueeseen liittyneiden Euroopan parlamentin jäsenten lukumäärä muuttuu ja hakemuksen esittäneille tarkoitetut määrät eroavat siksi huomattavasti ehdotuspyynnön julkaisuhetkellä odotettavissa olleista määristä, pääsihteeri tiedottaa asiasta puhemiehistölle, joka voi kehottaa Euroopan parlamentin puhemiestä tekemään asiasta vastaavalle valiokunnalle ehdotuksen käytettävissä olevien määrärahojen mukauttamisesta.

3. Pääsihteeri tai hänen asianmukaisesti valtuuttamansa henkilö ilmoittaa hakijalle kirjallisesti hakemusta koskevasta päätöksestä. Jos avustus myönnetään, ilmoituksen liitteenä on puhemiehistön päätös avustuksen myöntämisestä. Jos avustusta ei myönnetä, ilmoitetaan seikat, joiden perusteella puhemiehistö hylkäsi hakemuksen. Hakijoille, joiden hakemusta puhemiehistö ei hyväksynyt, ilmoitetaan päätöksestä viidentoista kalenteripäivän kuluessa siitä, kun päätös avustuksen myöntämisestä on toimitettu avustuksen saajille.

5 artikla

Avustuksen myöntämispäätös

Puhemiehistö tekee avustuksen saajalle myönnettävästä avustuksesta päätöksen, joka annetaan tiedoksi avustuksen saajalle varainhoitoasetuksen 121 artiklan 1 kohdan mukaisesti. Avustuksen myöntämistä koskevan päätösluonnoksen mallit esitetään liitteissä 2 a ja 2 b.

6 artikla

Avustuksen maksaminen

1. Ellei puhemiehistö toisin päätä, avustus maksetaan avustuksen saajille ennakkomaksuna yhdessä erässä, joka vastaa 80:tä prosenttia avustuksen enimmäismäärästä, viidentoista päivän kuluessa siitä päivästä, jona avustuksen myöntämispäätös tehtiin. Ennakkomaksu, joka vastaa 100:aa prosenttia avustuksen enimmäismäärästä, on sallittu, mikäli avustuksen saaja antaa varainhoitoasetuksen soveltamissääntöjen 206 artiklan mukaisesti ennakkomaksutakuun, joka kattaa 40 prosenttia myönnetystä avustuksesta.

2. Avustuksen jäljelle jäävä osa suoritetaan sen kauden päätyttyä, jolle unionin rahoitusta voi saada, avustuksen saajalle työohjelman toteuttamisesta aiheutuneiden todellisten menojen perusteella. Jos aikaisempien maksujen kokonaismäärä on suurempi kuin määritetty avustuksen lopullinen määrä, Euroopan parlamentti perii takaisin perusteettomat maksut.

3. Avustuksen saajan on toimitettava ennen 15 päivää toukokuuta ja viimeistään 30 päivänä kesäkuuta varainhoitovuoden päättymisen jälkeen loppukertomus, jonka perusteella Euroopan parlamentti suorittaa avustuksen jäljelle jääneen osan. Loppukertomuksessa on oltava seuraavat asiakirjat:

a) kertomus liitteessä 1 olevan II osan 2.1 kohdassa kuvatun työohjelman toteuttamisesta;

b) alustavan talousarvion rakennetta noudattava tilinpäätös toteutuneista avustuskelpoisista menoista;

c) avustuksen saajan tilejä vastaava täydellinen yhteenveto tuloista ja menoista avustuksen myöntämispäätöksen kattamalla kaudella, jossa puolueiden tapauksessa täsmennetään puolueen seuraavalle varainhoitovuodelle siirtämän ylijäämän määrä sekä erityiseen vararahastoon otettava määrä;

d) asetuksen (EY) N:o 2004/2003 6 artiklan 1 kohdan b alakohdassa tarkoitettu luettelo, jossa mainitaan lahjoittajat ja kultakin lahjoittajalta saadut määrät lukuun ottamatta enintään 500 euron suuruisia lahjoituksia vuodessa lahjoittajaa kohden;

e) luettelo yli 10 000 euron suuruisista sopimuksista, lukuun ottamatta toimistojen vuokrasopimuksia ja palkallisen henkilökunnan työsopimuksia; luettelossa on mainittava sopimuskumppani ja tämän osoite sekä tavaroiden tai palveluiden laji;

f) riippumattoman ulkopuolisen tilintarkastuselimen tai tilintarkastajan kertomus avustuksen saajan tileistä toimitetusta ulkoisesta tarkastuksesta, jolloin tällä on oltava kansallisen lainsäädännön mukainen valtuutus suorittaa tilintarkastuksia; parlamentti nimittää kaikkien Euroopan tason poliittisten puolueiden ja säätiöiden tilintarkastuselimen tai tilintarkastajan.

4. Kansainvälisen tilintarkastusstandardin mukaisesti suoritettavan ulkoisen tarkastuksen tarkoituksena on varmentaa, että

a) tilinpäätös on laadittu avustuksen saajaan sovellettavan kansallisen lainsäädännön mukaisesti, se ei sisällä olennaisesti virheellisiä tietoja ja antaa todenmukaisen kuvan rahoitusasemasta ja toiminnan tuloksista;

b) avustuksen saajan Euroopan parlamentille toimittamat taloudelliset asiakirjat ovat avustuksen myöntämistä koskevan puhemiehistön päätöksen rahoitusmääräysten mukaisia;

c) ilmoitetut menot ovat toteutuneita menoja;

d) kaikki tulot on ilmoitettu;

e) asetuksen (EY) N:o 2004/2003 mukaiset velvollisuudet on täytetty;

f) avustuksen myöntämispäätöksen ja erityisesti II.7 ja II.11 artiklan mukaiset velvollisuudet on täytetty;

g) (puolueiden tapauksessa) mahdollinen seuraavalle varainhoitovuodelle siirretty ylijäämä on käytetty varainhoitovuoden ensimmäisen vuosineljänneksen kuluessa tämän puhemiehistön päätöksen 6 a artiklan mukaisesti;

h) varainhoitoasetuksen 125 artiklan 5 ja 6 kohdan mukaiset velvollisuudet on täytetty;

i) luontoissuoritukset on todella suoritettu edunsaajalle ja arvostettu sovellettavien sääntöjen mukaisesti.

Parlamentti antaa toimeksiannon tarkastajalle, joka valitaan varainhoitoasetuksen nojalla toteutettavien tarjouskilpailujen perusteella. Tarkastajan palkkiot maksaa parlamentti.

5. Saatuaan 3 kohdassa tarkoitetut asiakirjat ja mahdolliset muut parlamentin tarvitsemat lisätiedot puhemiehistö, joka toimii pääsihteerin ehdotuksesta, hyväksyy loppukertomuksen kolmen kuukauden kuluessa.

Puhemiehistö ja puhemiehistön päätöstä valmisteltaessa myös pääsihteeri voi pyytää avustuksen saajalta tositteita tai lisätietoja, joita se pitää tarpeellisena loppukertomuksen hyväksymiseksi.

Puhemiehistö voi asianomaisen avustuksen saajan edustajia kuultuaan hylätä loppukertomuksen ja pyytää toimittamaan uuden kertomuksen 15 päivän kuluessa.

Jos Euroopan parlamentti ei toimita kirjallista vastausta 1 kohdassa tarkoitetussa kolmen kuukauden määräajassa, sen katsotaan hyväksyneen loppukertomuksen. Lisätietoja pyydettäessä käsittelyaikaa pidennetään kyseisten asiakirjojen toimittamiseen ja arviointiin tarvittavalla ajalla.

6 a artikla

Tuloylijäämä, siirtäminen seuraavalle varainhoitovuodelle ja erityinen vararahasto

Varainhoitovuoden N tuloylijäämä voidaan varainhoitoasetuksen 125 artiklan mukaisesti siirtää seuraavalle varainhoitovuodelle ja/tai ottaa erityiseen vararahastoon. Se muodostuu seuraavien erotuksesta: avustuskelpoiset kokonaismenot ja

a) Euroopan parlamentin alun perin varainhoitovuodelle N myöntämän avustuksen määrä 4 artiklan 2 kohdan mukaisesti ja

b) puolueen omat varat, jotka on kohdennettu avustuskelpoisiin menoihin, kun puolue on aiemmin kattanut ei-avustuskelpoiset menot yksinomaan omin varoin, ja

c) mahdollinen varainhoitovuodelta N-1 siirretty ylijäämä.

a) Varainhoitovuodelle N+1 siirrettävä tuloylijäämä voi olla enintään 25 prosenttia 1 kohdan a ja b alakohdassa tarkoitetuista kokonaistuloista.

b) Tosiasiallisesti siirrettävä määrä otetaan varainhoitovuotta N koskevaan lopulliseen taseeseen nimikkeellä ”varainhoitovuoteen N+1 siirrettävä varaus, josta katetaan toteutuvia avustuskelpoisia kustannuksia varainhoitovuoden N+1 ensimmäisellä vuosineljänneksellä”. Siirto kyseiseen varaukseen on avustuskelpoinen kustannus varainhoitovuonna N.

c) Kyseinen varaus otetaan varainhoitovuoden N+1 tuloslaskelmaan. Välitilinpäätöksestä, joka tehdään viimeistään varainhoitovuoden N+1 31. päivänä maaliskuuta, selviävät toteutuneet avustuskelpoiset menot. Jos varaus on mainittuja menoja suurempi, näiden kahden määrän erotus vähennetään avustuksesta, kun varainhoitovuotta N koskevan avustuksen lopullinen määrä vahvistetaan 7 artiklan mukaisesti.

a) Lopullisen taseen vastattaviin voidaan sisällyttää erityisen vararahaston tili, johon hyvitetään ainoastaan 1 kohdassa tarkoitetun tuloylijäämän varat.

b) Erityisen vararahaston tilille hyvitettävä tuloylijäämä ei saa olla suurempi kuin seuraavien erotus: 1 kohdan b alakohdassa tarkoitetut tulot ja omien varojen nimellisprosenttiosuus (15 %), joka tarvitaan kattamaan toteutuneet avustuskelpoiset menot tai joka on otettu varainhoitovuodelle N+1 siirrettävään varaukseen.

c) Puolueiden erityisen vararahaston tiliä ei saa hyvittää sellaisella määrällä, että sen kokonaissumma ylittää varainhoitoasetuksen 125 artiklan 6 kohdan kolmannessa alakohdassa tarkoitetun viitemäärän, joka on kolmen viimeisen varainhoitovuoden kokonaistulojen aritmeettinen keskiarvo.

d) Säätiöiden erityisen vararahaston tiliin sovelletaan varainhoitoasetuksen 125 artiklan 5 kohdan ja varainhoitoasetuksen soveltamissääntöjen 184 artiklan säännöksiä.

7 artikla

Avustuksen lopullisen määrän määrittäminen

1. Avustuksen saajan edustajia tämän pyynnöstä kuultuaan puhemiehistö vahvistaa avustuksen saajalle myönnettävän avustuksen lopullisen määrän 6 artiklan 3 kohdassa tarkoitettujen, puhemiehistön hyväksymien asiakirjojen perusteella, sanotun kuitenkaan vaikuttamatta valvonnan ja tarkastusten yhteydessä myöhemmin saataviin tietoihin.

2. Euroopan parlamentin avustuksen saajalle myöntämien määrärahojen määrä saa olla yhteensä enintään

a) avustuksen myöntämispäätöksen I.3 artiklan 2 kohdassa tarkoitettu avustuksen enimmäismäärä;

b) 85 prosenttia toteutuneista avustuskelpoisista menoista.

3. Avustusta myönnetään enintään sen verran kuin on tarpeen omien varojen ja avustuskelpoisten menojen tasapainottamiseksi avustuksen saajan toimintatalousarviossa, jolla työohjelma on toteutettu. Avustus ei saa missään tapauksessa tuottaa saajalleen voittoa, sellaisena kuin se on määritelty varainhoitoasetuksen 125 artiklassa. Jos ylijäämää syntyy, avustuksen määrästä vähennetään vastaava osuus.

4. Edellä olevien 1–3 kohdan mukaisesti määritetyn avustuksen lopullisen määrän sekä avustuksen myöntämispäätökseen perustuvien aikaisemmin maksettujen yhteenlaskettujen määrien perusteella puhemiehistö vahvistaa sen loppumaksun suuruuden, joka avustuksen saajalle vielä on maksettava. Jos aiemmin suoritettujen maksujen yhteissumma on suurempi kuin avustuksen lopullinen määrä, pääsihteeri tai hänen valtuuttamansa henkilö antaa yli menevästä osuudesta perintämääräyksen.

8 artikla

Avustussuoritusten keskeyttäminen ja leikkaaminen

Pääsihteerin ehdotuksesta puhemiehistö keskeyttää avustusmaksut, leikkaa avustuksen määrää ja tarvittaessa kumoaa avustuksen myöntämispäätöksen sekä mahdollisesti pyytää maksamaan takaisin asianmukaisen osuuden avustuksesta

a) jos avustusta on käytetty muihin kuin asetuksessa (EY) N:o 2004/2003 hyväksyttyihin menoihin;

b) jos asetuksen (EY) N:o 2004/2003 4 artiklan 3 kohdassa tarkoitettua ilmoitusta ei ole tehty;

c) jos asetuksen (EY) N:o 2004/2003 3 ja 6 artiklassa vahvistettuja ehtoja ja velvollisuuksia ei ole täytetty;

d) jos jokin varainhoitoasetuksen 106 tai 107 artiklassa tarkoitetuista tilanteista toteutuu.

Ennen päätöksen tekemistä puhemiehistö antaa avustuksen saajalle mahdollisuuden ottaa kantaa todettuihin sääntöjenvastaisuuksiin.

9 artikla

Takaisinperintä

1. Jos avustuksen saajalle on suoritettu avustusmaksuja perusteettomasti tai jos avustuksen myöntämispäätöksen määräysten mukaan takaisinperintämenettely voidaan perustellusti aloittaa, avustuksen saajan on palautettava kyseiset määrät Euroopan parlamentille tämän vahvistamia ehtoja ja määräaikaa noudattaen.

2. Ellei avustuksen saaja ole palauttanut määriä Euroopan parlamentin asettamaan määräaikaan mennessä, Euroopan parlamentti lisää maksettaviin määriin avustuksen myöntämispäätöksen II.13 artiklan 3 kohdan mukaisen viivästyskoron. Viivästyskorkoa peritään kaudelta, joka alkaa asetettua määräaikaa seuraavana päivänä ja päättyy päivään, jona palautettavat määrät maksetaan kokonaisuudessaan Euroopan parlamentille.

10 artikla

Valvonta ja tarkastukset

1. Pääsihteeri huolehtii asetuksen (EY) N:o 2004/2003 5 artiklan 1 kohdassa tarkoitetusta säännöllisestä tarkistamisesta.

2. Avustuksen saajan on toimitettava pyydetyt tiedot yksityiskohtaisesti eriteltyinä Euroopan parlamentille tai sen valtuuttamalle ulkopuoliselle elimelle, jotta Euroopan parlamentti voi varmistua työohjelman ja avustuksen myöntämispäätöksen määräysten moitteettomasta täytäntöönpanosta.

3. Avustuksen saaja pitää Euroopan parlamentin saatavilla kaikki alkuperäiset asiakirjat, etenkin kirjanpito-, pankki- ja verotusasiakirjat, tai asianmukaisesti perustelluissa poikkeustapauksissa oikeaksi todistetut jäljennökset avustuksen myöntämispäätökseen liittyvistä alkuperäisistä asiakirjoista. Asiakirjojen säilyttämisaika päättyy viiden vuoden kuluttua siitä päivästä, jona avustuksen myöntämispäätöksen I.4 artikla 2 kohdassa tarkoitettu loppumaksu suoritetaan.

4. Avustuksen saajan on avustettava Euroopan parlamenttia, kun parlamentin toimihenkilöt tai sen tähän tehtävään valtuuttama ulkopuolinen elin tarkastavat, miten avustus on käytetty. Tarkastuksia voidaan toimittaa koko avustuksen myöntämispäätöksen voimassaolon ajan aina siihen asti, kunnes avustuksen myöntämispäätöksen I.4 artiklassa 2 kohdassa tarkoitetun loppumaksun suorittamispäivästä on kulunut viisi vuotta. Puhemiehistö voi tarkastusten tulosten perusteella tarvittaessa tehdä päätöksen takaisinperinnästä.

5. Avustuksen myöntämispäätöksessä on määrättävä erikseen parlamentin ja tilintarkastustuomioistuimen valtuuksista suorittaa tarkastuksia unionin talousarviosta avustuksen saaneiden toimittamien asiakirjojen perusteella ja avustuksen saajien luona.

Valtuutettu tulojen ja menojen hyväksyjä voi suorittaa varainhoitoasetuksen 66 artiklan 6 kohdassa vahvistettuja jälkitarkastuksia.

6. Euroopan parlamentin ja neuvoston asetuksen (EU, Euratom) N:o 883/2013 (5) nojalla myös OLAF voi suorittaa paikan päällä tarkastuksia ja todentamisia unionin lainsäädännössä unionin taloudellisten etujen suojaamisesta petoksia ja muita väärinkäytöksiä vastaan säädettyjen menettelyjen mukaisesti. Puhemiehistö voi tarkastusten tulosten perusteella tarvittaessa tehdä päätöksen takaisinperinnästä.

11 artikla

Tekninen tuki

1. Puhemiehistö voi pääsihteerin ehdotuksesta myöntää puolueille ja säätiöille teknistä tukea Euroopan parlamentin tilojen antamisesta ulkopuolisten elinten käyttöön 14. maaliskuuta 2000 tehdyn puhemiehistön päätöksen mukaisesti, sellaisena kuin se on muutettuna, sekä muuta teknistä tukea puhemiehistön myöhemmin hyväksymien sääntöjen mukaisesti. Puhemiehistö voi siirtää pääsihteerin tehtäväksi tietyntyyppiset päätökset, jotka koskevat teknisen tuen antamista.

2. Pääsihteeri toimittaa vuosittain varainhoitovuoden päättymistä seuraavien kolmen kuukauden kuluessa puhemiehistölle kertomuksen, jossa esitellään yksityiskohtaisesti Euroopan parlamentin kullekin puolueelle ja säätiölle antamaa teknistä tukea. Kertomus julkaistaan Euroopan parlamentin verkkosivustolla.

11 a artikla

Vaalikampanjoita koskevat säännöt

Puhemiehistö voi hyvissä ajoin ennen parlamentin vaaleja vahvistaa säännöt puolueiden sellaisten menojen avustuskelpoisuudesta, jotka liittyvät niiden käymiin näitä vaaleja koskeviin kampanjoihin.

12 artikla

Julkisuus

1. Euroopan parlamentti julkaisee verkkosivustollaan vähintään asetuksen (EY) N:o 2004/2003 9 a artiklassa ja varainhoitoasetuksen soveltamissääntöjen 191 artiklan 1 kohdassa tarkoitetut tiedot seuraavan varainhoitovuoden ensimmäisten kuuden kuukauden aikana.

2. Avustuksen saajan on julkaistava verkkosivustollaan tai, jos sillä ei ole sivustoa, muulla tarkoituksenmukaisella tavalla vähintään asetuksen (EY) N:o 2004/2003 6 artiklan 1 kohdassa tarkoitetut tiedot sitä varainhoitovuotta, jolle avustus myönnettiin, seuraavan varainhoitovuoden 30 päivään syyskuuta mennessä.

13 artikla

Muutoksenhakuoikeus

Tämän päätöksen nojalla tehdyistä päätöksistä voidaan nostaa kanne Euroopan unionin tuomioistuimessa Euroopan unionin toiminnasta tehdyssä sopimuksessa määrätyin edellytyksin.

14 artikla

Voimaantulo

Puhemiehistön 13 päivänä tammikuuta 2014 hyväksymiä tätä päätöstä koskevia muutoksia sovelletaan vuotta 2014 koskevasta avustusten myöntämismenettelystä alkaen.

15 artikla

Julkaisu

Tämä päätös julkaistaan Euroopan unionin virallisessa lehdessä ja Euroopan parlamentin verkkosivustolla.

(1) Muutettu puhemiehistön päätöksellä 1. helmikuuta 2006, 18. helmikuuta 2008, 2. helmikuuta 2011 ja 13. tammikuuta 2014. Tämä julkaisu koskee 29. maaliskuuta 2004 tehdyn puhemiehistön päätöksen konsolidoitua toisintoa, sellaisena kuin se on viimeksi muutettuna puhemiehistön päätöksellä 13. tammikuuta 2014.

(2) EUVL L 297, 15.11.2003, s. 1.

(3) EUVL L 298, 26.10.2012, s. 1.

(4) EUVL L 362, 31.12.2012, s. 1.

(5) Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1).

LIITE 1

LIITE 2 A (puolue) LIITE Avustuksen saajan alustava toimintatalousarvio Menot Avustuskelpoiset menot Talousarvio Toteutunut A.1: Henkilöstökulut 1. Palkat 2. Maksut 3. Koulutus 4. Henkilöstön matkustuskulut 5. Muut henkilöstökulut A.2: Infrastruktuuri- ja käyttökulut 1. Vuokrat, vastikkeet ja huoltokulut 2. Laitteiden asennus-, käyttö- ja huoltokulut 3. Irtaimeen ja kiinteään omaisuuteen liittyvät poistokulut 4. Toimistotarvikkeet ja -paperit 5. Posti- ja televiestintämaksut 6. Painatus-, käännös- ja monistuskulut 7. Muut infrastruktuuriin liittyvät kulut A.3: Toimintamenot 1. Dokumentointikulut (lehdet, tietotoimistot, tietokannat) 2. Tutkimuskulut 3. Oikeudelliset kulut 4. Kirjanpito- ja tarkastuskulut 5. Tuki kolmansille osapuolille (1) 6. Erilaiset toimintakulut A.4: Kokoukset ja edustuskulut 1. Kokouskulut 2. Osallistuminen seminaareihin ja konferensseihin 3. Edustuskulut 4. Kutsuista aiheutuneet kulut 5. Muut kokouskulut A.5: Tiedotus- ja julkaisumenot 1. Julkaisukulut 2. Internetsivustojen luominen ja ylläpito 3. Mainontakulut 4. Viestintämateriaali (kylkiäiset) 5. Seminaarit ja näyttelyt 6. Vaalikampanjat (1) 7. Muut tiedottamiskulut A.6: Luontoissuorituksiin liittyvät menot A.7: Siirto "varaukseen, josta katetaan avustuskelpoisia toteutuvia kustannuksia N+ 1:n ensimmäisellä vuosineljänneksellä" ( 1 ) A. AVUSTUSKELPOISET MENOT YHTEENSÄ B. Ei-avustuskelpoiset menot 1. Siirrot muihin varauksiin 2. Rahoituskulut 3. Kurssitappiot 4. Epävarmat saamiset 5. Muut (eriteltävä) B. EI-AVUSTUSKELPOISET MENOT YHTEENSÄ C. MENOT YHTEENSÄ

Tulot Talousarvio Toteutunut D.1 ”Varauksen, josta katetaan avustuskelpoisia toteutuvia kustannuksia N:n ensimmäisellä vuosineljänneksellä” purkaminen (1) D.2 Euroopan parlamentin avustus D.3 Jäsenmaksut 3.1 jäsenpuolueilta 3.2 henkilöjäseniltä D.4 Lahjoitukset 4.1 yli 500 euron lahjoitukset 4.2 alle 500 euron lahjoitukset D.5 Muut omat varat (avustuskelpoisten menojen kattamiseksi) (lueteltava) D. 6 Luontoissuoritukset D. TULOT (avustuskelpoisten menojen kattamiseksi) E. 1 Muut täydentävät omat varat (ei-avustuskelpoisten menojen kattamiseksi) (lueteltava) E. TULOT (ei-avustuskelpoisten menojen kattamiseksi) F. 1. Ennakkomaksuista kertyneet korot F. TULOT YHTEENSÄ G. Voitto/tappio (F-C)

H. 1 Omien varojen siirto erityisen vararahaston tilille H. Voitto/tappio, jonka perusteella varmennetaan voitontavoittelun kieltoa koskevan säännön noudattaminen (G-H.1) (1) Ei sovelleta Euroopan tason poliittisiin säätiöihin.